л- 


СВЯТОМУ ПРЕПОДОБНОМУ СЕРАФИМУ САРОВСКОМУ ЧУДОТВОРЦУ 

ТРОПАРЬ, гл.4-й: 

От юности Христа возлюбил еси блаженно,/ и, Тому Единому работати 
пламенне вожделев,/ непрестанною молитвою и трудом в пустыни подвизал¬ 
ся еси,/ умиленным же сердцем любовь Христову стяжав,/ избранник воз¬ 
люблен Божия Матере явился еси./ Сего ради вопем ти:/ спасай нас молит¬ 
вами твоими, Серафиме преподобие отче наш. 

КОН ДАК, ГЛ.2- Й: 

Мира красоту и яже в нем тленная оставив, преподобие,/ в Саровскую 
обитель вселился еси/ и, тамо ангельски пожив,/ многим путь был еси ко спа¬ 
сению,/ сего ради и Христос тебе, отче Серафиме, прослави/ и даром исце¬ 
лений и чудес обогати./ Темже вопием ти:/ радуйся, Серафиме, преподобие 
отче наш. 

СВЯТИТЕЛЮ НИКОЛАЮ ЧУДОТВОРЦУ 

ТРОПАРЬ, гл.4: 

Правило веры и образ кротости,/ воздержание учителя/ яви тя стаду 
твоему/ яже вещей истина:/ сего ради стяжал еси смирением высокая,/ 
нищетою богатая,/отче священноначальниче Николае,/моли Христа 
Бога,/ спастися душам нашим. 

СВЯТОМУ ПРЕПОДОБНОМУ СЕВАСТИАНУ КАРАГАНДИНСКОМУ. 

ТРОПАРЬ, гл.3:й 

Троицы Святыя служителю,/ земне Ангеле и Небесе человече,/ духов¬ 
наго Оптинского старчества преемниче,/ Христов священнотаинниче и испо- 
ведниче,/ Духа Святаго обитель всечестная,/ преподобие отче Севастиане, 
досточтиме,/ испроси мирови мир/ и душам нашим велию милость. 

КОНДАК, гл. 3-й: 

В радость Господа Воскресшаго вшедшаго,/ преподобных Оптинских 
старцев сликовника,/ мучеников и исповедников сопричастника,/ священно- 
таинникам Божиим сослужителя,/ земна Ангела и Небесна человека,/ града 
Караганды Боголепное украшение,/ Казахстанския страны Богомольца изряд¬ 
на,/ Церкви Русския похвалу,/ ублажим вернии,/ с веселием ему вопия: 
радйся досточтиме Севастиане, преподобие отче наш. 

